Η βασική επιλογή είναι αισθητήρες στο πίσω προφυλακτήρα με ηχητικό σήμα απόστασης. Οι αισθητήρες ενεργοποιούνται με το που επιλέξεις την όπισθεν (και ανάψει το πίσω λευκό φως). Όσο πλησιάζεις το εμπόδιο, τόσο ο βόμβος γίνεται πιο συχνός μέχρι που γίνεται συνεχής (εκεί σταματάς!).
Αν θέλεις καλύτερη πληροφόρηση υπάρχουν και αισθητήρες parktronic με ηλεκτρονική ένδειξη απόστασης (καντράν) όπου διαβάζεις με καλή προσέγγιση πόσο απέχεις από το χτύπημα.
Επιπλέον υπάρχει και η σίγουρη αλλά πιο εξεζητημένη λύση της κάμερας οπισθοπορείας που έρχεται στο βασικό εξοπλισμό σε πολλά μεσαία-μεγάλα νέα μοντέλα. Τέλος για όσους δεν συμβιβάζονται για το τέλειο παρκάρισμα, διατίθενται και αισθητήρες parktronic για το μπροστινό προφυλακτήρα με κοινές συνδέσεις στο σύστημα ειδοποίησης (ηχητικό, οπτικό) που έχουν και οι πίσω αισθητήρες παρκαρίσματος.